|  |  |
| --- | --- |
| **REPUBLIKA HRVATSKA** **OSNOVNA ŠKOLA SILVIJA STRAHIMIRA KRANJČEVIĆA SENJ** Silvija Strahimira Kranjčevića 1, 53270 Senj KLASA: 112-04/25-01/5 URBROJ: 2125-22-25-5 Senj, 04. srpnja 2025. godine |  |

 Na temelju članka 7. Pravilnika o načinu i postupku zapošljavanja u Osnovnoj školi S.S. Kranjčevića Senj, vezano uz raspisani natječaj (Klasa: 112-04/25-01/5, Urbr.: 2125/22-25-1) od 09.06.2025. godine, za prijam kandidata za obavljanje poslova na radnom mjestu domar-kućni majstor u matičnoj školi Senj – 1 (jedan) radnik/ca, na neodređeno, puno radno vrijeme (40 sati tjedno), Povjerenstvo za vrednovanje kandidata objavljuje

**SADRŽAJ I NAČIN TESTIRANJA, PRAVNE I DRUGE IZVORE**

**ZA PRIPREMANJE KANDIDATA ZA TESTIRANJE**

**PRAVILA TESTIRANJA:**

Sukladno odredbama Pravilnika o načinu i postupku zapošljavanja u Osnovnoj školi S.S. Kranjčevića Senj, obavit će se provjera znanja i sposobnosti kandidata.

Provjera se sastoji od razgovora (intervjua) kandidata s Povjerenstvom.

Kandidati su obvezni pristupiti razgovoru (intervjuu).

Ako kandidat ne pristupi razgovoru (intervjuu), smatra se da je povukao prijavu na natječaj.

Kandidati/kinje su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije razgovora (intervjua) identitet kandidata/kinje.

Razgovoru (intervjuu) ne mogu pristupiti kandidati koji ne mogu dokazati identitet i osobe za koje je Povjerenstvo utvrdilo da ne ispunjavaju formalne uvjete iz natječaja te čije prijave nisu pravodobne i potpune.

Nakon utvrđivanja identiteta kandidata, Povjerenstvo će obaviti razgovor (intervjuu) s kandidatima.

Poziv kandidatima na razgovor (intervju) Povjerenstvo će objaviti na mrežnoj stranici Osnovne škole S.S. Kranjčevića Senj - http://[www.os-sskranjcevica-senj.skole.hr](http://www.os-sskranjcevica-senj.skole.hr)

**Pravni i drugi izvori za pripremanje kandidata za testiranje (razgovor) su:**

Zakon o radu (Narodne novine br. 93/14., 127/17., 98/19, 151/22, 46/23, 64/23),

Zakon o zaštiti na radu (Narodne novine br. 71/14, 118/14, 154/14, 94/18, 96/18),

Zakon o energiji (Narodne novine br. 120/12, 14/14, 95/15, 102/15, 68/18),

Pravilnik o poslovima upravljanja i rukovanja energetskim postrojenjima i uređajima (Narodne novine br. 88/14, 20/15),

Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (Narodne novine br. 40/14, 71/25),

Godišnji plan i program rada Osnovne škole S.S. Kranjčevića Senj za školsku godinu 2024./2025. (mrežna stranica škole),

Statut Škole (mrežna stranica škole),

Kolektivni ugovor za zaposlenike u osnovnoškolskim ustanovama (Narodne novine br. 51/18)

Povjerenstvo za vrednovanje kandidata